CELEX: 62013CN0035
Language: lt
Date: 2013-01-24 00:00:00
Title: Byla C-35/13: 2013 m. sausio 24 d. Corte Suprema di Cassazione (Italija) pateiktas prašymas priimti prejudicinį sprendimą byloje ASS.I.CA. ir Krafts Foods Italia SpA prieš Associazioni fra produttori per la tutela del „Salame Felino“ ir kt.

23.3.2013   
            
            
               LT
            
            
               Europos Sąjungos oficialusis leidinys
            
            
               C 86/13
            
         2013 m. sausio 24 d.Corte Suprema di Cassazione (Italija) pateiktas prašymas priimti prejudicinį sprendimą byloje ASS.I.CA. ir Krafts Foods Italia SpA prieš Associazioni fra produttori per la tutela del „Salame Felino“ ir kt.
   
   (Byla C-35/13)
   2013/C 86/21
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Corte Suprema di Cassazione
   
   
      Šalys pagrindinėje byloje
   
   
      Kasatorės: ASS.I.CA. — Associazione Industriali delle Carni, Krafts Foods Italia SpA
   
   
      Kitos proceso šalys: Associazioni fra produttori per la tutela del „Salame Felino“ ir kt.
   
   
      Prejudiciniai klausimai
   
   
               1.
            
            
               Ar Reglamento (EEB) Nr. 2081/92 (1) 2 straipsnis turi būti aiškinamas kaip neleidžiantis gamintojų asociacijai reikalauti išimtinės teisės Bendrijoje naudoti geografinės kilmės nuorodą, vienoje valstybėje narėje naudojamą apibūdinti konkretų saliamio tipą, prieš tai negavus iš minėtos valstybės narės teisiškai privalomo dokumento, kuriame būtų nurodytos gamybos geografinės ribos, gamybos taisyklės bei galimi reikalavimai kuriuos turėtų atitikti gamintojai, norintys naudoti minėtą nuorodą?
            
         
               2.
            
            
               Atsižvelgiant į Reglamento (EEB) Nr. 2081/92 nuostatas, kokia teisė turėtų būti taikoma geografinei nuorodai, kuri nebuvo įregistruota kaip nurodyta minėtame reglamente, vidaus rinkoje ir kokia valstybėje narėje?
            
         
      (1)  1992 m. liepos 14 d. Tarybos reglamentas (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (OL L 208, p. 1; 2004 m. specialusis leidimas lietuvių k., 3 sk., 13 t., p. 4).